Hødnebø møbelfabrikk

Hødnebø møbelfabrikk (1904–2014) ble grunnlagt i Risør av Stian Knut Hødnebø (1877–1970) og var en familiebedrift til 2007 da den ble solgt.


== To første generasjoner ==
Det var snekker og tegner Stian Knut Hødnebø (1877–1970) som etter å ha vandret litt i Europa, startet snekkerfirmaet i Buvika, Risør.  Fra 1945 var sønnen Olav Steen Hødnebø (1919–99) med og bedriften het Stian K. Hødnebø og Sønn's Møbelfabrikk. Olav tegnet og laget også seilbåter av eget design, men er mest kjent for "Sørlandsempire", spesielt seriene Bjerkholm og Nørholm i sørlandsk flammebjerk.


== 1984: Tredje generasjon overtar ==
I 1984 overtar Dag Olav Hødnebø (født 1955) og Stig Wilhelm Hødnebø (født 1951) ledelsen, mens faren Olav fortsetter som designer; bedriften kalles Hødnebø & Sønn A/S. I 1988 var omsetningen 23 millioner og man hadde 30 ansatte. Egne Hødnebøbutikker fantes i Risør, Kristiansand og Trondheim.


=== 1990: Hødnebø Keramikk og tekstil ===
Med Villvin kunstgruppe (etablert 1976 i Risør) ble egne lampeserier laget av Acanthus & Hødnebøk Keramikk (etablert 1991), drevet av Nina Gresvig (født 1948), Arnfinn Strand (født 1948) og Bibiche Mourier (født 1952).  Hødnebø Tepper og Tekstil (etablert 1990) ved Inger Johanne Rasmussen (født 1958) stod for tepper som stod til møblene.


=== 1990-tallet: Hødnebøbutikker ===
På 1990-tallet laget man salgskonseptet Hødnebø atelier, med over tolv butikker per 1997, senere døpt om til Hødnebø home.  I 1993 har Hødnebø omsetning på 50 millioner, 50 ansatte og åpner i 1994 egen franchise-butikk i Bygdøy allé (Oslo) 23. Året etter brukes Hødnebø mye i innredningen av Norges ambassade i Kyiv.  
Flyttet i 2000 fra Buvika til Akland industriområde. I 2002 er Nina Hødnebø adm.dir. for Hødnebø as, et morselskap til Hødnebø Møbler AS, Hødnebø System AS, Hødnebø Butikkdrift AS og
Hødnebø Contract AS (bedriftskunder).  


=== 2003: Miljøversting ===
Johnny Torp (født 1958) ble konsernsjef omkring 2003, med bakgrunn fra Sørlandschips og Christianssands Bryggeri. I 2004 var omsetningen 85 millioner, antall årsverk lik 51, og de forsøkte å slutte med teak. De ble av Regnskogfondet utpekt til årets versting i 2007, fordi de solgte møbler laget av nyatoh og hagestoler i teak fra Burma. Samme året ble firmaet tildelt tittelen «superbrand».


== 2007–2014: På fremmede hender mot konkurs ==
I 2007 overtas firmaet av Joanto AS, som igjen eies av Johnny Torp (2/5), André Skjellum (født 1973, 2/5) og tidligere Telenor-direktør Tormod Hermansen (1/5). De låner 30 millioner til kjøpet av Sparebanken Sør som i 2010 tar pant på grunn av manglende innbetalinger.  Joanto skifter navn til Procapo og i 2010 tar banken 34,6 millioner i direkte tap og 12,1 millioner i avskrivningstap på selskapet.Torp gir seg sensommeren 2010. Det skjer en omorganisering der TR Invest overtar (Rolf Indseth Larsen og Thomas W. N. Christensen) med 3/4 og SWH Invest (Stig Wilhelm Hødnebø, født 1951) med 1/4. Så, i 2011 er det Hødnebø AS som vil på børs. Året etter er gjelden på 30 millioner og firmaet trues av konkurs, men adm.dir. Morten Kristian Tunge endrer navnet til Hurlum og går så konkurs i april, med en totalgjeld på 50 millioner fordelt på Hødnebø Contractors AS, Hødnebø Møbler AS, Spinnaker Norway AS og Hødnebø System AS; Hødnebø Butikkdrift fortsatte. De største aksjonærene i  Hurlum var TR Holding med 41% og SWH Invest med 19,5%.
Konkursboet ble kjøpt for 8,5 millioner etter ei uke av Sandnes-firmaet Møbelinvest Holding, som også hadde kjøpt konkursbedriften Hjellegjerde i 2010. Med nytt navn Luramyr, gikk også de nye eierne konkurs. Grunnet mangel på reparatører kaster i mai 2015  Quality Hotel & Resort i Sørlandsparken Hødnebø-møbler i en container.I 2022 selges møbler markedsført som "Hødnebø" fra Luramyra i Sandnes og via kjeden Møbelringen. Modellene er Hellesund, Hvaler, Tromøya og Lillesand på sofasiden. Ellers går det i spisestuer, skap og diverse interiør med "Hødnebø"-merket. Disse er ikke laget i Risør.


== Modeller ==
Bjerkholm, Nørholm, Gripsholm, Skaugum, Relax (stol), Stian (spisebord), Spinnaker (hvilestol, lansert 2006)


== Referanser ==